ગઝનીના મહેમુદે પહેલ વહેલાં સોમનાથ વિશે સાંભળ્યુ ત્યારે એનો અર્થ સમજી શકે એટલી એની ઉંમર નહોતી. અલબત્ત,પછી ભાગ્યની રેખા પલટી અને એનો બાપ સબકતગીન આજના અફઘાનિસ્તાનના ગઝનીનો રાજા બન્યો. એ પછી પોતાના ભાઇને જેલમાં નાખીને મહેમુદે ગઝનીની સત્તા સંભાળી અને પાડોશી ભારત પર તેની ખુની નજર ફરી રહી. ભારતના ધર્મનો અને પ્રજાનો નાશ કરવા તેણે ભારત પર છેક મથુરા સુધી ૧૭ વાર આક્રમણો કર્યા….! અઢળક ધન-સંપત્તિ હાંસલ કરી. એની સેના સમંદર જેવી વિશાળ હતી અને એની શિસ્તતા તો ખરેખર અદ્ભુત હતી. એમની રણકુશળતા પણ ખરેખર અજબ પ્રકારની હતી. તે એક ધર્મઝનુની આક્રમણકારી હતો પણ એની સૈન્યશક્તિ અને કુશળતા વિશે સત્યવાત લખવી જ પડે….!